Biztonság vs. törvényes ellenőrzés az internet alapú kommunikációban - ellentétes vagy egymással megférő követelmények?
Kovács Zoltán, NISz

Az előadás bemutatja a kommunikáció változását és a változások hatását a szolgáltatói modellre és törvényes ellenőrzésre. Rámutat azokra a jogi hiányosságokra, problémákra, amelyek hatással vannak az internet alapú kommunikáció törvényes ellenőrzésének hatékony ellátására, majd nemzetközi kitekintéssel bemutatja az ellenőrzésére jelenleg rendelkezésre álló, jellemző technikai eszközöket és azok főbb tulajdonságait. Rávilágít a hazánkban újonnan bevezetett jogszabályok adta lehetőségekre, pontosítva annak kereteit, valamint ismerteti, hogy milyen hatásai lehetnek a kommunikáció biztonságára.